APSTIPRINĀTS

ar LKA Senāta sēdes Nr. 1 lēmumu Nr. 6

2017. gada 16. janvārī

# **Latvijas Kultūras akadēmijas pētniecības projektu konkursa „Zinātniskās darbības attīstība Latvijas Kultūras akadēmijā” nolikums**

**1. Vispārīgie noteikumi.**

* 1. Latvijas Kultūras akadēmijas (turpmāk – Akadēmija) pētniecības projektu konkursa „Zinātniskās darbības attīstība Latvijas Kultūras akadēmijā” (turpmāk – Projektu konkursa) mērķis ir attīstīt zinātnisko darbību Akadēmijā, nostiprināt augstākās izglītības un zinātnes vienotību, studiju un pētniecības darba nedalāmību; paaugstināt Akadēmijas konkurētspēju Latvijas un starptautiskajā izglītības un zinātnes telpā.
  2. Projektu konkursa uzdevumi:
     1. Veicināt Akadēmijas plānošanas dokumentos definēto prioritāro pētniecības virzienu attīstību un inovatīvu pētniecisku pieeju aprobāciju;
     2. Sekmēt studējošo iesaistīšanu pētniecībā;
     3. Atbalstīt akadēmiskā personāla un studējošo sadarbību pētniecībā, tai skaitā kopīgu publikāciju izstrādi;
     4. Paaugstināt bakalaura, maģistra un promocijas darbu zinātnisko kvalitāti;
     5. Attīstīt starpdisciplināru pētniecisku pieeju kultūras, mākslas, kultūras un radošo industriju problēmjautājumu pētniecībā;
     6. Sekmēt aktuālo kultūras un mākslas nozaru, kā arī kultūras un radošo industriju problēmu izpēti un pētījumu tematu sasaisti ar šo nozaru pētnieciskajām vajadzībām;
     7. Sekmēt zināšanu pārnesi kultūras un mākslas nozaru, kā arī kultūras un radošo industriju segmentā.
  3. Nolikums izstrādāts saskaņā ar Augstskolu likumu, Zinātniskās darbības likumu un Latvijas Kultūras akadēmijas Satversmi. Nolikums ievieš Latvijas Kultūras akadēmijas stratēģijā 2015.–2020. un Latvijas Kultūras akadēmijas Pētniecības programmā 2016.-2020. plānoto.
  4. Nolikums nosaka Projektu konkursa projektu pieteikumu iesniegšanas kārtību un iesniedzamos dokumentus, pētniecības projekta (turpmāk – projekts) sagaidāmos rezultātus, finansējumu, vērtēšanu, īstenošanu, atskaitīšanos un uzraudzību.

1. **Pētniecības projektu pieteikumu iesniegšanas kārtība un iesniedzamie dokumenti.**
   1. Akadēmijas Zinātniskās pētniecības centrs sagatavo (turpmāk – ZPC) un izsludina Akadēmijas pētniecības projektu konkursu „Zinātniskās darbības attīstība Latvijas Kultūras akadēmijā”, publicējot pieteikumu atlases sludinājumu Akadēmijas mājaslapā www.lka.edu.lv latviešu valodā un angļu valodā pēc nepieciešamības.
   2. Projekta pieteikumus pēc konkursa izsludināšanas saskaņā ar sludinājumā norādīto termiņu projekta pieteicējs adresē Akadēmijas prorektoram zinātniskajā darbā. Projekta pieteikums iesniedzams latviešu un, norādītajās sadaļās, angļu valodā (adrese: Ludzas iela 24, Rīga, LV-1003; LKA prorektoram zinātniskajā darbā). Iesniegtos projektus reģistrē Akadēmijas ZPC darbinieks. Projektu pieteikumi, kas iesniegti pēc norādītā termiņa, tiek noraidīti.
   3. Projekta darba grupa:
      1. Projektu var pieteikt Akadēmijas akadēmiskā un zinātniskā personāla pārstāvis, kuram ir doktora vai maģistra grāds vai Akadēmijas doktorantūrā studējošais;
      2. Projekta darba grupā jābūt vismaz vienam Akadēmijas akadēmiskā un zinātniskā personāla pārstāvim un vismaz diviem Akadēmijas studējošajiem;
      3. Kā sadarbības partneris var tikt iesaistīta valsts vai pašvaldību institūcija, kultūras vai mākslas organizācija, cita augstskola. Partneru iesaiste jāpamato pieteikumā.
   4. Projektu konkursā nedrīkst pieteikt tēmas, kuras paredzētajā pētījuma apjomā jau tiek finansētas no citiem avotiem.
   5. Projektu pieteikuma saturs uzskatāms par ierobežotas pieejamības informāciju un tas netiek izpausts trešajām personām.
   6. Par projekta pieteikumā uzrādīto datu pareizību, projekta sagatavošanu, ieviešanu, vadību, pārraudzību atbild projekta pieteicējs.
   7. Projekta pieteikums sastāv no:
      1. Iesnieguma pētniecības projektu konkursam „Zinātniskās darbības attīstība Latvijas Kultūras akadēmijā” (1. pielikums);
      2. Pieteikuma, kas ietver plānotā projekta nosaukumu, pētniecisko mērķi un uzdevumus, pētniecības projekta satura īsu izklāstu, nepieciešamības pamatojumu, sagaidāmos rezultātus, darba grupu, īstenošanas laika plānu, budžetu (2. pielikums);
      3. Projekta pieteicēja dzīves gājuma apraksta *Europass* formātā latviešu (un/vai pēc nepieciešamības angļu) valodā;
      4. Informācijas par iespējamā sadarbības partnera gatavību piedalīties pētniecības pieteikuma īstenošanā (ja attiecināms);
      5. Citiem dokumentiem, kas liecina par pieteikuma aktualitāti, iestrādēm vai pieteikuma iesniedzēja spējām, zināšanām un kapacitāti.
2. **Projekta sagaidāmie rezultāti.**
   1. Projekta sagaidāmie rezultāti ietver: pētījuma atskaites ziņojumu, pētījuma prezentāciju kultūras un/vai mākslas organizācijā vai sadarbības partneriem; pētījuma rezultātu aprobāciju zinātniskā konferencē; pētījuma rezultātu atspoguļošanu zinātniskā publikācijā.
   2. Pētījuma rezultātiem jābūt inovatīviem.
3. **Projekta finansējums.**
   1. Finansējums projektiem tiek piešķirts no Akadēmijas zinātniskās darbības attīstībai un pētniecībai paredzētajiem līdzekļiem (snieguma finansējuma) līdz kalendārā gada beigām, kurā projekts izsludināts.
   2. Plānotais finansējuma izlietojums jāatspoguļo projekta pieteikuma budžeta tāmē.
   3. Piešķirto finansējumu nedrīkst izlietot sadarbības partnera atalgošanai vai tā izdevumu segšanai.
4. **Projektu vērtēšana.**
   1. Projektu pieteikumus vērtē Akadēmijas prorektora zinātniskajā darbā izveidota ekspertu komisija (turpmāk – Komisija), kuru apstiprina ar Akadēmijas Rektora rīkojumu uz vienu gadu; Komisiju vada Akadēmijas prorektors zinātniskajā darbā.
   2. Komisija sastāv no vadītāja (Akadēmijas prorektors zinātniskajā darbā) un ne mazāk kā četriem ekspertiem, no kuriem vismaz diviem ir doktora zinātniskais grāds. Komisijā nedrīkst būt personas no projektu pieteicēju un izpildītāju vidus. Komisijā drīkst pieaicināt ekspertus, kuri pārstāv kultūras sektoru, mākslas nozares, kultūras un radošo industriju nozares. Eksperti vērtē projektu pieteikumus, ievērojot Nolikumu un vērtēšanas kritērijus:
      1. Pētījuma tēmas pieteikuma izstrādes kvalitāte, zinātniskā izcilība un novitāte vai praktiskais pielietojums;
      2. Sagaidāmo rezultātu zinātniskā nozīmība, sociālā un ekonomiskā ietekme;
      3. Pētījuma pieteicēja administratīvā un darba grupas zinātniskā kapacitāte;
      4. Pētījuma tēmas atbilstība Akadēmijas pētniecības programmai un pētniecības prioritātēm;
      5. Projekta tāmes pamatotība.
   3. Komisijas darbs tiek organizēts sēdēs, kuras vada Komisijas vadītājs un kuras tiek protokolētas. Sēdes lēmumus sagatavo rakstiski un tos paraksta sēdes vadītājs un protokola sastādītājs.
   4. Komisijas sēde ir lemttiesīga, ja tajā piedalās vairāk nekā puse no visiem ekspertiem.
   5. Lēmumu par projektu ieteikšanu finansēšanai komisija pieņem viena mēneša laikā pēc projekta iesniegšanas termiņa beigām. Ekspertu darbu var apmaksāt no Akadēmijas budžeta.
   6. Ja nepieciešams, komisija projekta pieteicējiem var pieprasīt papildus informāciju.
   7. Lēmumu par projekta ieteikšanu finansējuma piešķiršanai vai finansējuma atteikumam pieņem komisija. Lēmumu par finansējuma piešķiršanu komisijas ieteiktajiem projektiem pieņem Akadēmijas rektors, ievērojot Akadēmijas budžeta iespējas.
5. **Projektu īstenošana.**
   1. Pozitīva vērtējuma gadījumā projekts tiek reģistrēts Akadēmijas noteiktajā kārtībā un tam tiek piešķirts Akadēmijas ZPC projektu pieteikuma reģistrācijas numurs.
   2. Par projekta dokumentācijas un līgumu sagatavošanu ir atbildīgs projekta vadītājs.
   3. Akadēmijas rektors slēdz līgumu ar projekta vadītāju par projekta izpildi.
   4. Akadēmijas prorektors zinātniskajā darbā apstiprina projekta vadītāja sastādīto tāmi un projekta izpildītāju sarakstu, kā arī to izmaiņas. Izpildītāju sarakstā, salīdzinājumā ar projekta pieteikumu, pieļaujamas izmaiņas 25 % apjomā, saglabājot šī Nolikuma 2.3.2. punktā noteikto studējošo skaitu.
   5. Projekta līdzekļu izlietojums tiek uzskaitīts Akadēmijā noteiktajā kārtībā.
6. **Atskaitīšanās par projekta izpildi.**
   1. Atskaites dokumentus par pabeigtu projektu tā vadītājs iesniedz Akadēmijas prorektoram zinātniskajā darbā mēneša laikā pēc projekta izpildes termiņa beigām.
   2. Atskaites dokumentiem jāatbilst projekta sagaidāmo rezultātu prasībām (skatīt šī Nolikuma 3. punktu).
   3. Atskaites dokumenti ietver arī Akadēmijas mājas lapā publicējamus materiālus par projekta rezultātiem.
   4. Par pētniecībai paredzēto līdzekļu izlietojumu un projektu izpildi Akadēmijas prorektors zinātniskajā darbā reizi gadā atskaitās Akadēmijas Senātam.
7. **Projektu īstenošanas uzraudzība.**
   1. Akadēmijas prorektors zinātniskajā darbā projektu īstenošanas laikā veic projektu īstenošanas laika plāna un finansējuma apguves plāna uzraudzību. Uzraudzība ietver tiesības pieprasīt no projekta īstenotājiem informāciju par projekta norises gaitu.
   2. Projektu īstenošanas laika plāna un finansējuma apguves plāna neizpildes gadījumā finansējuma izmaksa var tikt pārtraukta.

|  |
| --- |
| LKA_logo_un_nosaukums_melns copy.JPG |

## Latvijas Kultūras akadēmijas pētniecības projektu konkursa „Zinātniskās darbības attīstība Latvijas Kultūras akadēmijā” 1. pielikums

## Iesniegums

|  |  |  |
| --- | --- | --- |
| **Pieteicēja vārds** |  | |
| **Pieteicēja uzvārds** |  | |
| **Zinātniskais grāds** |  | |
| **Akadēmiskais amats** |  | |
| **Ieņemamais amats LKA vai studiju programma** |  | |
| **E-pasta adrese** |  | |
| **Telefona nr.** |  | |
| **Adrese** |  | |
|  |  |  |
| **Projekta nosaukums** |  | |
| **Projekta īstenošanas laiks** | Projekta sākuma datums |  |
| Projekta beigu datums |  |
| **Projekta īstenošanai pieprasītais finansējums** | EUR |  |
| **Projekta darba grupa** | Kopskaits |  |
| Zinātnieki ar doktora grādu (skaits) |  |
| Doktoranti (skaits) |  |
| Maģistra programmas studenti (norādīt skaitu un programmas/apakšprogrammas nosaukumu) |  |
| Bakalaura programmas studenti (norādīt skaitu un programmas/apakšprogrammas nosaukumu) |  |
| **Projekts tiek īstenots sadarbībā ar sekojošu institūciju (ja attiecināms)** | Organizācijas nosaukums un kontaktpersonas vārds, uzvārds, e-pasts un telefona numurs |  |

|  |  |  |
| --- | --- | --- |
| **Pievienotie dokumenti (lūdzu atzīmēt X pievienotos dokumentus)** | Projekta pieteicēja dzīves gājuma apraksts |  |
| Pētniecības projekta pieteikums |  |
| Informācija par iespējamā sadarbības partnera gatavību piedalīties pētniecības pieteikuma īstenošanā (ja attiecināms) |  |
| Citi dokumenti (precizēt, kādi) |  |

**Pieteicēja** \_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/ \_\_\_\_.\_\_\_\_\_. 20\_\_\_\_

*paraksts paraksta atšifrējums*

|  |
| --- |
| \* Dokumenti pieņemti Latvijas Kultūras akadēmijā:  20\_\_\_. g. \_\_\_\_\_.\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/  *paraksts paraksta atšifrējums* |

*Piezīmes:*

*1. Ar \* atzīmētās iedaļas aizpilda projekta administrācija.*

*2. Iesniegumā norādītos datus Latvijas Kultūras akadēmija izmantos tikai pētniecības pieteikumu administrēšanas nolūkā.*



## Latvijas Kultūras akadēmijas pētniecības projektu konkursa „Zinātniskās darbības attīstība Latvijas Kultūras akadēmijā” 2. pielikums

## Projekta pieteikums

1. Projekta nosaukums

|  |
| --- |
|  |

1. Projekta kopsavilkums (ne vairāk kā 1000 rakstu zīmes)

|  |
| --- |
|  |

1. Projekta pētnieciskais mērķis un uzdevumi
   1. Projekta pētnieciskais mērķis

|  |
| --- |
|  |

* 1. Projekta uzdevumi

|  |
| --- |
|  |

1. Nepieciešamības pamatojums

|  |
| --- |
|  |

1. Sagaidāmie rezultāti
   1. Lūdzu, norādīt projekta sagaidāmos rezultātus, norādot, cik un kāda veida rezultāti ir plānoti.

|  |  |  |
| --- | --- | --- |
|  | **Sagaidāmie rezultāti** | **Skaits** |
|  | Pētījuma atskaites ziņojums | 1 |
|  | Pētījuma prezentācija: |  |
|  | Kultūras un/vai mākslas organizācijā |  |
|  | Sadarbības partneriem |  |
|  | Citai auditorijai (precizēt) |  |
|  | Pētījuma rezultātu aprobācija zinātniskā konferencē: |  |
|  | Starptautiskā konferencē |  |
|  | Latvijas mēroga konferencē |  |
|  | Pētījuma rezultātu atspoguļošana zinātniskā publikācijā: |  |
|  | Raksts Web of Science un SCOPUS datu bāzēs iekļautajos izdevumos |  |
|  | Raksts, kas iekļauts citās starptautiski citējamās datubāzēs |  |
|  | Zinātniska publikācija (*drukātajos izdevumos, kas nav iekļauti starptautiski citējamās datu bāzēs*) |  |
|  | Populārzinātniska publikācija, t.sk. internetā |  |

* 1. Lūdzu, raksturot projekta sagaidāmos rezultātus, pēc iespējas norādot detalizētu informāciju.

|  |
| --- |
|  |

* 1. Lūdzu, raksturot, kādā veidā projekta sagaidāmie rezultāti būs inovatīvi.

|  |
| --- |
|  |

1. Projekta darba grupa (lūdzu, īsi raksturot projektā iesaistītos cilvēkus, norādiet viņu vārdu, uzvārdu, zinātnisko grādu; studējošajiem norādiet studiju programmu un kursu, pamatojumu darba grupas izvēlei, katra dalībnieka (vai dalībnieku grupas) kompetenci un zināšanas, uzdevumus projekta īstenošanā)

|  |
| --- |
|  |

1. Projekta īstenošanas laika plāns

|  |
| --- |
|  |

1. Projekta budžets

|  |  |  |  |
| --- | --- | --- | --- |
| **Nr.p.k.** | **Budžeta pozīcija** | **Aprēķins** | **Summa EUR** |
| 1. | Atlīdzība |  |  |
| 2. | Komandējumi |  |  |
| 3. | Pakalpojumi |  |  |
| 4. | Preces |  |  |
|  | **KOPĀ** |  |  |

**Pieteicēja** \_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/ \_\_\_\_.\_\_\_\_\_. 20\_\_\_\_

*paraksts paraksta atšifrējums*

|  |
| --- |
| \* Dokumenti pieņemti Latvijas Kultūras akadēmijā:  20\_\_\_. g. \_\_\_\_\_.\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/  *paraksts paraksta atšifrējums* |

*Piezīmes:*

*1. Ar \* atzīmētās iedaļas aizpilda projekta administrācija.*

*2.Iesniegumā norādītos datus Latvijas Kultūras akadēmija izmantos tikai pētniecības pieteikumu administrēšanas nolūkā.*